als_Latn dik_Latn sna_Latn
Arrestohen Mark Frroku dhe Tom Doshi
Urdhër-arresti është lëshuar nga Prokuroria e Përgjithshme e Shqipërisë.
Politiko
E Enjte, 26 Mars 2015 | 17:07
0 Komente.
Arrestohen Mark Frroku dhe Tom Doshi. Urdhër-arresti është lëshuar nga Prokuroria e Përgjithshme, dhe është ekzekutuar nga Policia e Shtetit.
Mark Frroku u arrestua në një lokal në pronësi të familjes së tij rreth orës 16:35 në afërsi të rrugës “Misto Mame”, ndërkohë që forcat e policisë kanë hyrë në banesën e deputetit Tom Doshi. Dy deputetët priten të mbërrijnë në Drejtorinë e Policisë së Tiranës.
Kanë qenë forcat e njësisë speciale “Shqiponja”, që kanë ekzekutuar urdhrin e Prokurorisë së Përgjithshme për deputetin Frroku. Ndërkohë, policia ndodhet ende në banesën e Doshit. Jashtë ambienteve të banesës së deputetit të qarkut të Shkodrës është vënë re një tension, pasi mediet janë ndaluar të filmojnë.
Arrestimi i dy deputetëve vjen pas vendimit të Kuvendit të Shqipërisë, i cili i hapi rrugë organit të akuzës për ndjekjen penale, arrestimin dhe kontrollin e banesave të dy deputetëve.
Kuvendi i Shqipërisë miratoi sot heqjen e imunitetit të dy deputetëve. 80 deputetë u shprehën pro heqjes se mandatit për deputetin Tom Doshi, ndërsa për imunitetin e Mark Frrokut u votua me 79 vota pro dhe një abstenim. Ndërkohë, në votim nga opozita mori pjesë vetëm deputetja Mesila Doda, pasi pjesa tjetër e deputetëve demokratë braktisën Kuvendin. / Shekulli
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn